钦定古今图书集成/明伦汇编/闺媛典/第266卷 > 连氏女
## 钦定古今图书集成/明伦汇编/闺媛典/第266卷 > 连氏女

按《顺德县志》：“连氏女，父大方，沙富人，受生员陈仕魁
子国球聘。崇祯壬午，将亲迎，球亡，女自矢不嫁，父母
昆弟不能夺其志，径奔球家守丧，朝夕流涕，历寒暑
无变，事球父母甚孝。仕魁没，家贫，女竭力殡殓，餰粥
不饱，抚球两幼弟毕婚。平生身不服鲜衣，首不饰簪
珥，六十年如一日。”